CELEX: C2007/140/21
Language: lv
Date: 2007-06-23 00:00:00
Title: lieta C-194/07: Lūgums sniegt prejudiciālu nolēmumu — izteikts ar Consiglio di Stato (Itālija) 2007. gada 4. aprīļa rīkojumu — SAVA e C. Srl , SIEME Srl , GRADED SpA / Mostra d'Oltremare SpA u c.

23.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 140/13
            
         Lūgums sniegt prejudiciālu nolēmumu — izteikts ar Consiglio di Stato (Itālija) 2007. gada 4. aprīļa rīkojumu — SAVA e C. Srl, SIEME Srl, GRADED SpA/Mostra d'Oltremare SpA u c.
   (lieta C-194/07)
   (2007/C 140/21)
   Tiesvedības valoda — itāļu
   Iesniedzējtiesa
   Consiglio di Stato
   Lietas dalībnieki pamata procesā
   
      Prasītāji: SAVA e C. Srl, SIEME Srl, GRADED SpA
   
   
      Atbildētāji: Mostra d'Oltremare SpA u c.
   Prejudiciālie jautājumi
   Vai 1. pants Padomes 1989. gada 21. decembra Direktīvā 89/665/EEK (1) par to normatīvo un administratīvo aktu koordinēšanu, kuri attiecas uz [izskatīšanas] procedūru piemērošanu, piešķirot publisko piegādes un būvdarbu līgumu slēgšanas tiesības, ko groza Padomes 1992. gada 18. jūnija Direktīva 92/50/EEK (2) par procedūru koordinēšanu publisko pakalpojumu līgumu slēgšanas tiesību piešķiršanai, šajā sakarā ir jāinterpretē tādā nozīmē, ka tas liedz to, ka saskaņā ar valsts tiesībām tāda konsorcija dalībnieki, kam nav juridiskas personas statusa un kas piedalījušies publisko iepirkumu līgumu slēgšanas tiesību piešķiršanas procedūrā, bet kuram minētais līgums nav piešķirts, var individuāli apstrīdēt lēmumu par līguma piešķiršanu?
   
      (1)  OV L 395, 33. lpp.
   
      (2)  OV L 209, 1. lpp.